CELEX: 32017R1409
Language: bg
Date: 2017-08-01 00:00:00
Title: Регламент за изпълнение (ЕС) 2017/1409 на Комисията от 1 август 2017 година за изменение на Регламент за изпълнение (ЕС) № 75/2013 и Регламент (ЕО) № 951/2006 по отношение на допълнителните вносни мита в сектора на захарта и изчисляването на съдържанието на захароза в изоглюкозата и в някои сиропи

2.8.2017   
            
            
               BG
            
            
               Официален вестник на Европейския съюз
            
            
               L 201/21
            
         РЕГЛАМЕНТ ЗА ИЗПЪЛНЕНИЕ (ЕС) 2017/1409 НА КОМИСИЯТА
   от 1 август 2017 година
   за изменение на Регламент за изпълнение (ЕС) № 75/2013 и Регламент (ЕО) № 951/2006 по отношение на допълнителните вносни мита в сектора на захарта и изчисляването на съдържанието на захароза в изоглюкозата и в някои сиропи
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по специално член 182, параграф 4 от него,
   като има предвид, че:
   
               (1)
            
            
               В член 36 от Регламент (ЕО) № 951/2006 на Комисията (2) се предвиждат допълнителни вносни мита за някои продукти в сектора на захарта.
            
         
               (2)
            
            
               В контекста на актуалните по това време пазарни условия и прогнози, в Регламент за изпълнение (ЕС) № 75/2013 на Комисията (3) бе предвидено неприлагане на допълнителните вносни мита за няколко продукта от сектора на захарта до края на режима на квотите на 30 септември 2017 г.
            
         
               (3)
            
            
               В съответствие с член 182, параграф 2 от Регламент (ЕС) № 1308/2013 допълнителни вносни мита не се налагат, когато е малко вероятно вносът да предизвика смущения на пазара на Съюза или когато ефектът от тях ще бъде несъразмерен с поставената цел. След премахването на квотите за захар остава малка вероятността на пазара на Съюза да настъпят смущения, предизвикани от вноса на захарни продукти, които подлежат на облагане с мита за внос по Общата митническа тарифа. Върху този внос съответно следва да не се налагат допълнителни мита, освен ако ситуацията на пазарите претърпи значителни промени в тази насока.
            
         
               (4)
            
            
               Въз основа на посочените причини следва да се удължи срокът на неприлагане на допълнителните вносни мита за няколко продукта от сектора на захарта, предвиден в Регламент за изпълнение (ЕС) № 75/2013.
            
         
               (5)
            
            
               Считано от 1 октомври 2017 г. предвидените в член 42, параграфи 2, 3 и 4 от Регламент (ЕО) № 951/2006 методи за изчисляване на съдържанието на захароза в изоглюкозата и в някои сиропи ще бъдат включени в по-ясен и актуализиран вид в приложение I към Регламент (ЕИО) № 2658/87 на Съвета (4) посредством Регламент за изпълнение (ЕС) 2017/1344 на Комисията (5). Съответно е необходимо тези разпоредби да бъдат заличени от Регламент (ЕО) № 951/2006.
            
         
               (6)
            
            
               Поради това Регламент за изпълнение (ЕС) № 75/2013 и Регламент (ЕО) № 951/2006 следва да бъдат съответно изменени.
            
         
               (7)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент за изпълнение (ЕС) № 75/2013 датата „30 септември 2017 г.“ се заменя с „30 септември 2022 г.“
   Член 2
   В член 42 от Регламент (ЕО) № 951/2006 параграфи 2, 3 и 4 се заличават.
   Член 3
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   Той се прилага от 1 октомври 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (ОВ L 178, 1.7.2006 г., стр. 24).
   
      (3)  Регламент за изпълнение (ЕС) № 75/2013 на Комисията от 25 януари 2013 г. за дерогация от Регламент (ЕО) № 951/2006 във връзка с прилагането на представителните цени и допълнителните вносни мита за някои продукти от сектора на захарта и за отмяна на Регламент за изпълнение (ЕС) № 892/2012 за определяне на представителните цени и допълнителните вносни мита за някои продукти от сектора на захарта за 2012/2013 пазарна година (ОВ L 26, 26.1.2013 г., стр. 19).
   
      (4)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      (5)  Регламент за изпълнение (ЕС) 2017/1344 на Комисията от 18 юли 2017 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 186, 19.7.2017 г., стр. 3).